CELEX: C2006/165/63
Language: sk
Date: 2006-07-15 00:00:00
Title: Vec T-140/06: Žaloba podaná  8. mája 2006  – Philip Morris Products/ÚHVT (tvar balíčka cigariet)

15.7.2006   
            
            
               SK
            
            
               Úradný vestník Európskej únie
            
            
               C 165/32
            
         Žaloba podaná 8. mája 2006 – Philip Morris Products/ÚHVT (tvar balíčka cigariet)
   (Vec T-140/06)
   (2006/C 165/63)
   Jazyk, v ktorom bola žaloba podaná: francúzština
   Účastníci konania
   
      Žalobkyňa: Philip Morris Products SA (Neuchâtel, Švajčiarsko) (v zastúpení: T. van Innis a C. S. Moreau, advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   Návrhy žalobkyne
   
               —
            
            
               s konečnou platnosťou zrušiť prijaté rozhodnutie a zaviazať ÚHVT na náhradu trov konania,
            
         
               —
            
            
               subsidiárne, ustanoviť znalca alebo kolégium znalcov poverených úlohami navrhnutými žalobkyňou a rozhodnúť, že ÚHVT bude povinný uhradiť trovy spojené s vykonaním týchto úloh.
            
         Žalobné dôvody a hlavné tvrdenia
   
      Prihlasovaná ochranná známka: trojrozmerná ochranná známka predstavujúca tvar balíčka cigariet pre tovary v triede 34 (prihláška č. 2 681 351).
   
      Rozhodnutie prieskumového pracovníka: zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 4 a článku 7 ods. 1 písm. b) nariadenia Rady č. 40/94. Žalobkyňa uvádza, že ochranná známka má postačujúcu rozlišovaciu spôsobilosť a nemôže byť považovaná za spoločnú pre všetky dotknuté tovary.